Toshkent Davlat agrar universiteti Andijon filialiga o`qishga kiritib qo`ymoqchi bo`lgan sobiq o`qituvchi ushlandi

Bosh prokuratura huzuridagi Departamentning Andijon viloyat boshqarmasi tomonidan tezkor tadbir o`tkazilgandi. Bu haqda saytimizga O`zbekiston Respublikasi Bosh prokuraturasi jamoatchilik bilan aloqalar va huquqiy axborot bo`limi boshlig`i Hayot Shamsutdinov xabar qildi...
Toshkent Davlat agrar universiteti Andijon filiali sobiq o`qituvchisi fuqarodan uni mazkur filialga yuqori lavozimda ishlovchi tanishlari orqali o`qishga kiritib qo`yish evaziga pora talab qilgan. U oldindan talab qilgan 2 000 AQSh dollari va pasport nusxasini olgan vaqtida ashyoviy dalil bilan ushlangan.
Mazkur holat yuzasidan sobiq o`ituvchiga nisbatan Jinoyat kodeksining 168-moddasi 1-qismi, 28, 211-moddasi bilan jinoyat ishi qo`zg`atilib, tergov harakatlari o`tkazilmoqda.